Kapers vlug met kleuter in motorArgieffoto Ao. Moses Makhaphela, woordvoerder van die polisie, het aan Maroela Media gesê die kaping het omstreeks 14:00 plaasgevind. “Drie verdagtes wat met skêre gewapen was, het ŉ vrou se motor gekaap en weggejaag met die seuntjie in die motor.” Volgens Makhapela het die vrou onmiddellik die polisie in kennis gestel. “Die motor is tussen 15:00 en 16:00 op ŉ hoek in Bryanstonweg gevind. Die kind was steeds in die motor en ongedeerd.” Makhapela het gesê die ma is baie getraumatiseer en kon nie vir die polisie sê waarheen sy op pad was toe die kaping plaasgevind het nie. Die polisie soek intussen na die drie verdagtes.